“போதும் பொன்னு.. நீ இருந்துக்கோ.. அடுத்த நட நான் மட்டும் போயிட்டு வந்துடறேன்..”.கம்மங்கூழை கரைத்து இரண்டு முழுங்கு குடித்துவிட்டு அவரது பேச்சை காதில் வாங்காதவளாய் நடைக்கட்ட ஆரம்பித்தாள் பொன்னுத்தாயி...பொழுது போய் இரவாகிவிட்டது.. மெதுவாய் விறகு கட்டைகளை கோவிந்தன் கடை முன்னால் போட்டுவிட்டு அவன் தந்த நூறு ரூபாவை வாங்கி வந்து பொன்னுவிடம் போய் கொடுத்தார் அய்யாசாமி..!.“என்னால முடியல மச்சான்.. உடம்பு என்னவோ பண்ணுது.. ரொம்ப அசதியா இருக்கு.. நீ ராமாயீ அக்காவ துணைக்கு கூட்டிகிட்டு டவுனு ஆஸ்பத்ரிக்கு போயிட்டு வந்துடு.. நான் செத்த படுக்கறேன்.. வெரசா கெளம்பு மச்சான்.. புள்ள பத்ரம்..”.பொன்னுக்கு சுக்கு காபி போட்டு கொடுத்துவிட்டு, குழந்தை மற்றும் ராமாயியுடன் டவுன் ஆஸ்பத்திரி சென்று கொடுத்த மருந்தை வாங்கி வீடு வந்து சேர்ந்தபோது நடுநிசி தாண்டி இருந்தது...பொன்னுத்தாயி நன்றாக தூங்கிபோனாள் போல.. எழுப்ப மனமில்லாமல் புட்டிபாலை பிள்ளைக்கு கொடுத்துவிட்டு அய்யாசாமியும் நன்றாக உறங்கிபோனார்.